कार से आए हमलावरों ने बाइक सवार पर किया जानलेवा हमला
दोकार पर सवार होकर आए हमलावरों ने एक बाइक सवार युवक पर लात-घूंसों के साथ लाठी-डंडे की बौछार करके अधमरा कर दिया। मंगलवार को शाम शास्त्रीनगर थानांतर्गत लालबाबू मार्केट में हुई इस वारदात से लोगों में अफरातफरी मच गई। प्रत्यक्षदर्शियों के मुताबिक पहले से पीछा करते हुए तेजी से रही कार ने अचानक बाइक सवार को घेरा आैर उस पर टूट पड़े। जब तक वह संभलता तब तक एक हमलावर ने मोटे बांस से उसके सिर पर प्रहार कर दिया। मौके पर ही बाइक सवार बेसुध होकर गिर पड़ा। हमलावरों की संख्या 8-10 थी। सूचना पाते ही शास्त्रीनगर थानाध्यक्ष वीरेंद्र प्रसाद दल-बल के साथ मौके पर पहुंचे आैर गंभीर स्थिति में घायल युवक को अस्पताल भेजा।इलाज के क्रम में देर रात होश आने पर घायल युवक की पहचान आरा के मूल निवासी रविशंकर नारायण के रुप में हुई। वह राजीवनगर के जीरो नंबर रोड में रह कर पढ़ाई करता है। थानेदार के मुताबिक इस वारदात के पीछे इलाके के बाइकर्स गैंग की आपसी अदावत हो सकती है।
hin_Deva hin_Deva